CELEX: 32019R1889
Language: fi
Date: 2019-11-11 00:00:00
Title: Neuvoston Asetus (EU) 2019/1889, annettu 11 päivänä marraskuuta 2019, Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 muuttamisesta

12.11.2019   
               
               
                  FI
               
               
                  Euroopan unionin virallinen lehti
               
               
                  L 291/1
               
            
         NEUVOSTON ASETUS (EU) 2019/1889,
         annettu 11 päivänä marraskuuta 2019,
         Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Venezuelan tilanteen johdosta määrättävistä rajoittavista toimenpiteistä 13 päivänä marraskuuta 2017 annetun neuvoston päätöksen (YUTP) 2017/2074 (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksella (EU) 2017/2063 (2) pannaan täytäntöön useita päätöksessä (YUTP) 2017/2074 säädettyjä toimenpiteitä.
                  
               
                     (2)
                  
                  
                     Neuvosto hyväksyi 11 päivänä marraskuuta 2019 päätöksen (YUTP) 2019/1893 (3), jolla päätöstä (YUTP) 2017/2074 muutettiin lisäämällä artikla neuvoston ja korkean edustajan suorittamasta henkilötietojen käsittelystä.
                  
               
                     (3)
                  
                  
                     Asetuksen (EU) 2017/2063 täytäntöönpanoa varten ja jotta voidaan taata mahdollisimman hyvä oikeusvarmuus unionissa, olisi julkaistava niiden luonnollisten henkilöiden, oikeushenkilöiden, yhteisöjen ja elinten nimet ja muut asiaankuuluvat tiedot, joiden varat ja taloudelliset resurssit jäädytetään kyseisen asetuksen mukaisesti. Henkilötietojen käsittelyssä on noudatettava Euroopan parlamentin ja neuvoston asetuksia (EU) 2016/679 (4) ja (EU) 2018/1725 (5).
                  
               
                     (4)
                  
                  
                     Asetus (EU) 2017/2063 olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään asetukseen (EU) 2017/2063 artikla seuraavasti:
            "18 a artikla
            
            
                        1.
                     
                     
                        Neuvosto, komissio ja unionin ulkoasioiden ja turvallisuuspolitiikan korkea edustaja, jäljempänä 'korkea edustaja', voivat käsitellä henkilötietoja voidakseen suorittaa tämän asetuksen mukaiset tehtävänsä. Näihin tehtäviin kuuluvat seuraavat:
                        
                                    a)
                                 
                                 
                                    neuvoston osalta liitteiden IV ja V laatiminen ja muuttaminen;
                                 
                              
                                    b)
                                 
                                 
                                    korkean edustajan osalta liitteiden IV ja V muutosten valmisteleminen;
                                 
                              
                                    c)
                                 
                                 
                                    komission osalta
                                    
                                                i)
                                             
                                             
                                                liitteiden IV ja V sisällön lisääminen sähköiseen konsolidoituun luetteloon unionin taloudellisten rajoittavien toimenpiteiden kohteena olevista henkilöistä, ryhmistä ja yhteisöistä sekä interaktiiviseen pakotekarttaan; sekä luettelo että pakotekartta ovat julkisesti saatavilla;
                                             
                                          
                                                ii)
                                             
                                             
                                                tämän asetuksen nojalla toteutettujen toimenpiteiden vaikutusta koskevien tietojen, kuten jäädytettyjen varojen arvoa ja toimivaltaisten viranomaisten antamia lupia koskevien tietojen käsittely.
                                             
                                          
                              
                  
                        2.
                     
                     
                        Neuvosto, komissio ja korkea edustaja voivat tarvittaessa käsitellä luettelossa olevien luonnollisten henkilöiden tekemiin rikoksiin, tällaisten henkilöiden rikostuomioihin tai tällaisia henkilöitä koskeviin turvatoimenpiteisiin liittyviä asiaankuuluvia tietoja vain siinä määrin kuin käsittely on tarpeen liitteiden IV ja V laatimista varten.
                     
                  
                        3.
                     
                     
                        Tämän asetuksen soveltamiseksi neuvosto, tämän asetuksen liitteessä III lueteltu komission yksikkö ja korkea edustaja nimitetään Euroopan parlamentin ja neuvoston asetuksen (EU) 2018/1725 (*1) 3 artiklan 8 alakohdassa tarkoitetuiksi 'rekisterinpitäjiksi', jotta voidaan varmistaa, että asianomaiset luonnolliset henkilöt voivat käyttää asetuksessa (EU) 2018/1725 säädettyjä oikeuksiaan.
                     
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä marraskuuta 2019.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  EUVL L 295, 14.11.2017, s. 60.
         
            (2)  Neuvoston asetus (EU) 2017/2063, annettu 13 päivänä marraskuuta 2017, Venezuelan tilanteen johdosta määrättävistä rajoittavista toimenpiteistä (EUVL L 295, 14.11.2017, s. 21).
         
            (3)  Neuvoston päätös (YUTP) 2019/1893, annettu 11 päivänä marraskuuta 2019, Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta (katso tämän virallisen lehden sivu 42).
         
            (4)  Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
         
            (5)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).